钦定古今图书集成/明伦汇编/氏族典/第175卷 > 钱春沂
## 钦定古今图书集成/明伦汇编/氏族典/第175卷 > 钱春沂

按《嘉定县志》：春沂，字仲与，学者称为一庵先生。为人
孝友信义，笃于济物。父被冤系，春沂以诸生慷慨上
陈，出其父于狱中。举嘉靖甲子乡试，任德化令，柜吏
以羡馀进，春沂却不受。久之，苦折腰诣上官求归，上
官爱重之，弗许，遂书“林下清风”四字，置诸马首而去。
归乡优游诗酒者二十年。